Breast cancer in women younger than 35 years old
Creators: name: Ζούζουλας, Δημήτριος Νικολάου
Publisher: name: Aristotle University of Thessaloniki
Year: 2018
Subjects: Καρκίνος μαστού
Νέες γυναίκες
Πρόγνωση
Breast cancer
Young women
Prognosis

description: Εισαγωγή Οι νέες γυναίκες ( ≤ 35 ετών) με καρκίνο μαστού αποτελούν μια ειδική ομάδα. Λαμβάνοντας υπόψη την πρόγνωση της νόσου, οι ασθενείς αυτοί αντιμετωπίζουν ορισμένα προβλήματα που δεν εμφανίζονται σε γυναίκες μεγαλύτερης ηλικίας με καρκίνο μαστού, τα οποία περιλαμβάνουν τη διακοπή της επαγγελματικής σταδιοδρομίας, την αδυναμία τεκνοποίησης και αντιμετώπισης των οικογενειακών υποχρεώσεων, τις αρνητικές επιπτώσεις στη σεξουαλικότητα και στην εικόνα του σώματος, καθώς και το άγχος από την αντιμετώπιση μιας απειλητικής για τη ζωή ασθένειας σε τόσο μικρή ηλικία. Κατά συνέπεια, οι ασθενείς αυτοί θα πρέπει να αντιμετωπίζονται στα πλαίσια μίας διεπιστημονικής ομάδας. Σκοπός Το κλινικό ερώτημα ήταν: Ποια είναι τα προγνωστικά χαρακτηριστικά των ποσοστών επιβίωσης (ελευθέρας νόσου και συνολικής επιβίωσης) σε νέες γυναίκες με καρκίνο μαστού και χωρίς απομακρυσμένη μετάσταση (Στάδια I - III) μετά από χειρουργική αντιμετώπιση και/ή συμπληρωματική θεραπεία (χημειοθεραπεία, ακτινοθεραπεία και/ή ενδοκρινική θεραπεία); Υλικά και μέθοδοι Πραγματοποιήθηκε αναδρομική ανάλυση των ιατρικών φακέλων νέων γυναικών με καρκίνο μαστού (≤ 35 ετών), που αντιμετωπίστηκαν στη Χειρουργική – Ογκολογική Κλινική Μαστού του Αντικαρκινικού Νοσοκομείου "Θεαγένειο", Θεσσαλονίκης, Ελλάδα, από 1η Ιανουαρίου 2003 έως 31η Δεκέμβριου 2016. Γυναίκες με καρκίνο μαστού σταδίου IV, κατά τη διάγνωση, δεν συμπεριλήφθηκαν στη μελέτη. Συλλέχθηκαν τα χαρακτηριστικά των ασθενών, τα ιστολογικά και βιολογικά χαρακτηριστικά των όγκων, οι θεραπευτικές επιλογές και τα στοιχεία παρακολούθησης. Πραγματοποιήθηκε μονοπαραγοντική και πολυπαραγοντική ανάλυση και υπολογίστηκαν τα ποσοστά επιβίωσης με τη χρήση καμπύλων Kaplan-Meier. Η στατιστική σημασία καθορίστηκε στο 0,05. Αποτελέσματα Η μέση ηλικία των γυναικών, κατά τη διάγνωση, ήταν 34 έτη. Σε 17 ασθενείς (13,2%) εντοπίστηκαν μεταλλάξεις των γονιδίων BRCA. Σύμφωνα με το μέγεθος του όγκου 53 ασθενείς (41%) είχαν Τ1, 36 (28%) είχαν Τ2, 7 (5,4%) είχαν Τ3 και 33 (25,6%) είχαν Τ4 σταδίου όγκους και σχεδόν όλοι τους είχαν όγκους μέσης – χαμηλής διαφοροποίησης, 43 (34,1%) και 82 (63,6%), αντίστοιχα. Ο συνηθέστερος ιστολογικός τύπος ήταν το καρκίνωμα των πόρων σε 114 γυναίκες (88,4%). Επιπλέον, θετικοί για μετάσταση μασχαλιαίοι λεμφαδένες (τουλάχιστον 1) υπήρχαν σχεδόν στις μισές γυναίκες, 62 (48%). Στον ανοσοϊστοχημικό έλεγχο περισσότερο από τα 2/3 των ασθενών, 91 (70,5%) είχαν θετικούς οιστρογονικούς υποδοχείς και υπερέκφραση του γονιδίου HER2 παρατηρήθηκε σε 32 ασθενείς (24,8%). Από τους 65 ασθενείς, στους οποίους υπολογίστηκε ο δείκτης Ki 67, 51 (78,5%), είχαν υψηλή έκφραση (Ki 67&gt; 20%). Στη μοριακή ταξινόμηση του καρκίνου μαστού 31 ασθενείς (24%) είχαν Luminal Α, 60 (46,5%) είχαν Luminal Β, 11 (8,5%) είχαν HER2 positive και 27 (21%) είχαν Triple negative (basal-like) υποτύπο. Με την πολυπαραγοντική ανάλυση υπολογίστηκε ότι ο κίνδυνος υποτροπής και θανάτου ήταν έξι φορές μεγαλύτερος στην ομάδα των ασθενών με θετικούς μασχαλιαίους λεμφαδένες, στατιστική σημαντικότητα (p-value &lt; 0.001). Η μέση επιβίωση ελευθέρας νόσου και η μέση συνολική επιβίωση ήταν 133 και &gt;211 μήνες, αντίστοιχα. Συμπεράσματα Ο καρκίνος μαστού σε νέες γυναίκες (≤ 35 ετών) εμφανίζεται με μεγαλύτερου μεγέθους και χαμηλής διαφοροποίησης όγκους, μεγαλύτερη συχνότητα μεταστάσεων στους μασχαλιαίους λεμφαδένες, υψηλότερη έκφραση του δείκτη Ki 67 και μοριακούς υποτύπους με χειρότερη πρόγνωση (Triple negative subtype). Ως αποτέλεσμα, οι γυναίκες αυτές θα πρέπει να αντιμετωπίζονται από μια διεπιστημονική ομάδα, λαμβάνοντας υπόψη τις ανάγκες και τα προβλήματά τους
description: Introduction Very young women (≤ 35 years old) with breast cancer constitute a special group. Considering the impact of disease and its prognosis, these patients face some specific problems, that are not present in older women with breast cancer, including career disruption, inability of childbearing and carrying out the ongoing family responsibilities, negative impact on sexuality and body image from the treatment and the psychosocial stress from facing a life-threatening illness at such a young age. Consequently, these patients should be subject of a multidisciplinary approach. Aim The clinical question was: What are the prognostic features of the survival rate (disease-free and overall survival) in very young women with breast cancer and no distant metastasis (Stages I - III) after surgical treatment and/or adjuvant therapy (chemotherapy, radiotherapy and/or endocrine therapy)? Materials and Methods A retrospective analysis of the medical records of very young women with breast cancer (≤ 35 years old), which were treated in the Surgical-Oncologic Breast Cancer Department of “Theagenio” Anticancer Hospital, Thessaloniki, Greece, from January 1, 2003 until December 31, 2016, was conducted. Women with stage IV disease at the time of the diagnosis were excluded. Patient characteristics, tumor histopathological and biomarker characteristics, treatment options and follow-up information were collected. Univariate and multivariate analyses were conducted and survival rates were calculated through Kaplan-Meier curves. Statistical significance was set at 0.05. Results The median age of the women at the time of the diagnosis was 34 years old. In 17 patients (13.2%) BRCA mutations were identified. According to tumor size, 53 patients (41%) had T1, 36 (28%) had T2, 7 (5.4%) had T3 and 33 (25.6%) had T4 stage tumors and nearly all patients had grade 2 and 3 tumors, 43 (34.1%) and 82 (63.6%), respectively. The most common histopathological type was ductal carcinoma in 114 women (88.4%). Furthermore, positive axillary lymph nodes (at least 1) were present in almost half of the women, 62 (48%). In the immunochemistry report, more than the 2/3 of the patients, 91 (70.5%), were hormone receptor positive and HER2 was overexpressed in 32 patients (24.8%). Out of 65 patients tested for Ki 67, 51 (78.5%), had a high expression (Ki 67 &gt;20%). The intrinsic subtypes of breast cancer were 31 patients (24%) with Luminal A, 60 (46.5%) with Luminal B, 11 (8.5%) with HER2 positive and 27 (21%) with Triple negative (basal-like) subtype. After adjusting for all possible factors, the risk of recurrence and death was six times higher in the positive lymph nodes group, statistical significant (p-value &lt; 0.001). The median disease-free and overall survival was 133 and &gt;211 months, respectively. Conclusions Breast cancer in very young women (≤ 35 years old) appears with larger size and higher-grade tumors, higher incidence of infiltrated axillary lymph nodes, higher Ki67 expression and intrinsic subtypes with worse prognosis (e.g. Triple negative subtype). As a result, these women need to be treated by a multidisciplinary team, taking into consideration their specific needs and problems
description: Πτυχίο με διάκριση